Temeljem Odluke o organizaciji obilježavanja Dana Grada i Grin fest-a za 2019. godinu od dana 30. svibnja 2019. godine, Klasa; 021/01/19-01/08, Ur. Broj; 2133/03-03/01-19-01 Čistoća Duga Resa d.o.o. dana 06.lipnja 2019. godine objavljuje;

**NATJEČAJ**

**ZA** **ZAKUP JAVNIH POVRŠINA I MONTAŽNIH OBJEKATA NA OBILJEŽAVANJU** **DANA GRADA I GRIN FESTU ZA 2019. GODINU**

Čistoća Duga Resa d.o.o. je organizator a Turistička zajednica područja četiri rijeke, Pučko otvoreno učilište Duga Resa i Športska zajednica Duga Resa suorganizatori obilježavanja Dana Grada i Grin fest-a za 2019. godinu.

Navedena manifestacija trajati će u vremenu od 15. lipnja do 15. srpnja 2019. godine na lokaciji Park dr. Franje Tuđmana (područje Amfiteatar), u prostorijama Pučkog otvorenog učilišta, na gradskom kupalištu i drugim javnim površinama na području Grada Duge Rese.

Ovim natječajem daju se u zakup tri lokacije na Park dr. Franje Tuđmana (područje Amfiteatra);

* 2 javne površine (Javna površina 1 i Javna površina 2),
* 1 kućica sa platoom

Shema položaja lokacija nalazi se u privitku i sastavni je dio ovog natječaja.

Zakupnici dužni su osigurati ugostiteljsku ponudu jela i pića i prigodnu prodaju na štandovima **obvezno u danima kako slijedi;**

**- 22. lipanj 2019. godine** **sa radnim vremenom od 19:00-01:00 sati,**

**- 23. lipanj 2019 godine sa radnim vremenom od 10:00-01:00 sati,**

**- 28. lipanj 2019. godine** **sa radnim vremenom od 18:00- 24:00 sati,**

**- 29. lipanj 2019.** **godine sa radnim vremenom od 19:00-01:00 sati,**

**- 30. lipnja 2019. godine sa radnim vremenom od 19:00-01:00 sati,**

a u ostalim danima sukladno vlastitim mogućnostima.

Radno vrijeme manifestacije u gore navedenom je obvezno, a zakupnici mogu raditi po vlastitoj odluci najranije od 12:00 do najduže 03:00 sata.

Početna cijena jedne zakupne lokacije je 500,00 kuna uvećano za PDV po danu zakupa.

PISANE PONUDE moraju sadržavati;

* Naziv tvrtke, obrta ili fizičke osobe sa OIB-om i sjedištem,
* Kontakt podatke; adresa, e-mail, broj telefona
* Broj lokacije za koju se podnosi ponuda,
* Ponuđeni iznos zakupa,
* Dokaz o uplati jamčevine u visini od 625,00 kuna na račun; HR6024000081110369617
* Rješenje o upisu u odgovarajući registar,
* Opis ugostiteljske ponude,
* Iskazanu potrebu za priključak električne energije sa potrebnom snagom u (kW).

Uz ispunjenje propisanih uvjeta iz natječaja , najpovoljniji ponuditelj je onaj koji ponudi najveći iznos zakupnine za pojedinu lokaciju.

Ukoliko pristignu dvije identične ponude sa istim iznosom, najpovoljnija ponuda smatrati će se ona koja je prva pristigla.

Odluku o najpovoljnijem ponuditelju temeljem utvrđenih kriterija donosi Čistoća Duga Resa d.o.o. te će se ista dostaviti svim sudionicima natječaja u roku od 3 dana od dana za završetka natječaja.

Ugovor o zakupu zaključuje se u pisanom obliku. Prije potpisa ugovora o zakupu zakupnik je dužan dostaviti dokaz o uplati zakupnine za rad u danima 22. lipanj, 23. lipanj, 28. lipanj, 29. lipanj i 30. lipnja 2019. godine (umanjen za iznos uplaćene jamčevine), a za ostale dane koje je radio obračun će se napraviti po završetku manifestacije.

Odabrani ponuditelj obavezan je zaključiti ugovor o zakupu sa Čistoćom Duga Resa d.o.o. i dokaz o uplati zakupnine u suprotnom se smatra da je odustao od ponude, a Čistoća Duga Resa d.o.o. zadržava iznos jamčevine.

Čistoća Duga Resa d.o.o. vratiti će iznos jamčevine ponuditeljima čija ponuda nije odabrana kao najpovoljnija.

Svaki ponuditelj može se javiti za jednu ili više lokacija. Za svaku lokaciju mora biti napisana posebna ponuda.

Ponude se dostavljaju na adresu; **ČISTOĆA DUGA RESA D.O.O. KOLODVORSKA 1, 47 250 DUGA RESA sa naznakom; „ Ne otvaraj; Javni natječaj; ZAKUP JAVNIH POVRŠINA I MONTAŽNIH OBJEKATA NA OBILJEŽAVANJU DANA GRADA I GRIN FESTU ZA 2019. GODINU“.**

Rok za dostavu ponuda je **12. lipanj 2019. godine u 08:00** sati bez obzira na način dostave.

Neće se razmatrati nepravovremene i nepotpune ponude.

Ovaj natječaj objaviti će se na web stranicama dana 06. lipnja 2019. godine; Čistoće Duga Resa d.o.o., Turističke zajednice područja četiri rijeke i Grada Duge Rese

Rezultati natječaja objaviti će se najkasnije 13. lipnja 2019. godine na web stranici Čistoće Duga Resa d.o.o. i Grada Duge Rese.

Čistoća Duga Resa d.o.o. zadržava pravo ne odabrati niti jednu ponudu bez odgovornosti prema sudionicima i bez obrazloženja odluke.

Sve dodatne informacije mogu se dobiti na adresi; info@cistoca-dugaresa.hr